ЛIыгъэр цIыхугъэкIи зэрахьэ
Къэрабгъэ и пабжьэ дыгъужь хэщIапIэщ.
КъигъэщIам хуеплъэкIыжыр япэкIи маплъэ.
Къидыгъуар къигъуэтауэ къызыщыхъур мащIэкъым.
КъыбгурыIуэр лъагъуэщи, къыбгурымыIуэр блынщ.
КъыбжаIэм уемыдаIуэми, къыпхужаIэм щIэдэIу.
Къыдэмынэжын щхьэкIэ нащхьэ къыхуэзыщIам дэкIуащ.
КъызыхэкIа зыщIэж къезыхьэкIа епIыж.
Къыптезылъхьэм и дежкIэ къыптрилъхьэр хьыгъуафIэщ.
КъыптекIуэр лъэщщи, зытебгъакIуэр нэхъ лъэщыжщ.
КъыптракIэ псалъэ фIейр кIэрытхьэщIыкIыжыгъуейщ.
Къыпщыдыхьэшх и гугъэу зыщыдыхьэшхыжи щыIэщ.
Къупщхьэ хуадзыху зэрыхьэр ищIэжакъым.
КхъузанэкIэ псыхьэ кIуэурэ псыхъуэгуащэ хъуащ.
Лажьэм жьы уещIри, лэжьэгъуэм укъегъэщIалэ.
Лъапсэжь псэр жьы щыхъуркъым.
ЛIыгъэр цIыхугъэкIи зэрахьэ.
ЛIыгъэр цIыхугъэм и бынщ.
КIэрэф Хьэсэнбий.
